ডোনা গঙ্গোপাধ্যায়

ডোনা গঙ্গোপাধ্যায় (বিবাহ-পূর্ব রায়) একজন ভারতীয় বাঙালি ওডিশি নৃত্যশিল্পী। গুরু কেলুচরণ মহাপাত্রের কাছে তিনি তালিম নিয়েছিলেন। দীক্ষা মঞ্জরী নামে তাঁর একটি নৃত্যগোষ্ঠী আছে। ১৯৯৭ খ্রিস্টাব্দে ডোনা ছোটোবেলার বন্ধু এবং পরবর্তীকালে ভারতীয় ক্রিকেট খেলোয়াড় তথা ভারতীয় ক্রিকেট দলের অধিনায়ক এবং ভারতীয় ক্রিকেটের নিয়ামক সংস্থা বিসিসিআইয়ের ৩৯তম প্রেসিডেন্ট সৌরভ গঙ্গোপধ্যায়ের সঙ্গে বিবাহ বন্ধনে আবদ্ধ হন। তাঁদের সানা নামে এক কন্যাসন্তান (জন্ম ২০০১) আছে। কলকাতার বেহালা অঞ্চলে এক সমৃদ্ধিশালী ব্যবসায়িক পরিবারে ২২ অগস্ট ১৯৭৬ খ্রিস্টাব্দে ডোনা গঙ্গোপাধ্যায়ের জন্ম হয়। তাঁর পিতা হলেন সঞ্জীব রায় এবং মাতা স্বপ্না রায়। তিনি লরেটো কনভেন্ট স্কুলে পড়াশোনা করেছেন। তিনি তাঁর ছোটোবেলার বন্ধু সৌরভ গঙ্গোপাধ্যায়ের সঙ্গে পালিয়ে গিয়েছিলেন, কেননা, সেই সময় তাঁদের পরিবারদ্বয় কট্টর শত্রুভাবাপন্ন ছিল। পরবর্তীকালে ওই পরিবারদ্বয় তাঁদের বিবাহে সম্মতি দিয়েছিল এবং ১৯৯৭ খ্রিস্টাব্দে তাঁদের আনুষ্ঠানিক বিবাহ সম্পন্ন হয়। সানা গঙ্গোপাধ্যায় নামে এই দম্পতির এক কন্যাসন্তান আছে। ডোনা গঙ্গোপাধ্যায় ৩ বছর বয়সে অমলা শংকরের কাছে নৃত্য শিক্ষা শুরু করেছিলেন। পরবর্তীতে তিনি গুরু গিরিধারী নায়েকের তালিমে পরিবর্তিত নৃত্যশৈলী ওডিশি শিখতে থাকেন। গুরু কেলুচরণ মহাপাত্রের সঙ্গে যখন ডোনার দেখা হয় তখন তাঁর খুব বিশেষ উন্নতি পরিলক্ষিত হয়েছিল এবং তিনি তাঁর কাছে নৃত্যের তালিম নিতে শুরু করেছিলেন। তাঁর কর্মজীবনের প্রথম দিকে বিভিন্ন প্রদর্শনে গুরু কেলুচরণ অনেক ক্ষেত্রেই তাঁর সঙ্গে পাখোয়াজে সঙ্গত করেছিলেন। ডোভার লেন সংগীত সমারোহ, কলকাতা কোণারক ফেস্টিভ্যাল, কোণারক রিভার ফেস্টিভ্যাল, কলকাতা উদয় শঙ্কর ড্যান্স ফেস্টিভ্যাল, কলকাতা বরাক উৎসব, শিলচর, অসম দক্ষিণ মুকাম্বি ন্যাশনাল ফেস্টিভ্যাল, কোট্টায়াম, কেরালা বাবা আলাউদ্দিন খান সংগীত সমারোহ (মইহার), মধ্যপ্রদেশ বালি যাত্রা কটক কুমার উৎসব, ভুবনেশ্বর ভারত ভবন, ভোপাল হরিদাস সমারোহ, বৃন্দাবন সমুদ্র মহা উৎসব, পুরী বিচ ফেস্টিভ্যাল, দিঘা হলদিয়া উৎসব, হলদিয়া সংকট মোচন ফেস্টিভ্যাল, বারাণসী গঙ্গা মহা উৎসব, বারাণসী অ্যান্টিকুইটি ফেস্টিভ্যাল, কলকাতা মুক্তেশ্বর ফেস্টিভ্যাল, ভুবনেশ্বর মৃত্যুঞ্জয় উৎসব, বারাণসী ভোজপুর ফেস্টিভ্যাল, ভোপাল কালিদাস সমারোহ, উজ্জয়িনী তাজ মহোৎসব, আগ্রা ওয়র্ল্ড এক্সপো, চিন, ২০১০ চিত্রকূট মহোৎসব, চিত্রকূট নর্মদা মহোৎসব, জব্বলপুর ডোনা গঙ্গোপাধ্যায়ের দীক্ষা মঞ্জরী নামে একটা নৃত্য শিক্ষার বিদ্যালয় আছে। এই শিক্ষাঙ্গন উদ্বোধন করেছিলেন লতা মঙ্গেশকর। এখানে ২০০০ সংখ্যাধিক শিক্ষার্থীর ভরতির ব্যবস্থা আছে। নৃত্যের পাশাপাশি এই শিক্ষা প্রতিষ্ঠানে অন্যান্য বিভাগও আছে; যেমন, যোগা, অঙ্কন, ক্যারাটে এবং সাঁতার। ২০১২ খ্রিস্টাব্দে ডোনা গঙ্গোপাধ্যায় রবীন্দ্রনাথ ঠাকুরের শাপমোচন নৃত্যপরিকল্পনা করেছিলেন যাকে তিনি বলেছিলেন অন্ধকারাচ্ছন্ন নৃত্যনাট্য। "Ode to Odissi"। The Tribune। ১০ জুলাই ২০১১। সংগ্রহের তারিখ ২৪ আগস্ট ২০১২।  "Danseuse Dona Ganguly and troupe pays tribute to Tagore"। Times of India। ৪ জুলাই ২০১২। ৪ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১২।  "Sourav Ganguly to be formally elected as CAB President on 15 October"। Firstpost। ৭ অক্টোবর ২০১৫। সংগ্রহের তারিখ ২১ ফেব্রুয়ারি ২০১৯।  "I'm proud to be Sourav's wife: Dona Ganguly"। Times of India। ২৬ এপ্রিল ২০১১। সংগ্রহের তারিখ ২৪ আগস্ট ২০১২।  name="Saurav and Donna happy at last">"Saurav and Donna happy at last"। Times of India। ২৯ মে ২০০১। সংগ্রহের তারিখ ২৪ আগস্ট ২০১২।  name="Top five Indian cricket weddings">"Top five Indian cricket weddings"। Times of India। ৫ জুলাই ২০১০। ২৫ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১২।  "Dona Ganguly career"। Dona Ganguly website। ২৬ জুন ২০১২ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১২।  "Dance drama Chitrangada in city"। Telegraph, Calcutta। ১১ এপ্রিল ২০১২। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১২।  "Disha Manjari website"। Dona Gangul website। ২৩ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১২।  "Classical dance is eternal: Dona Ganguly"। Times of India। ৯ অক্টোবর ২০১২। সংগ্রহের তারিখ ৯ অক্টোবর ২০১২।  দাপ্তরিক ওয়েবসাইট